Асноўны артыкул: **Пандэмія COVID-19**
Па стане на 9 сакавіка 2023 года ў Буркіна-Фасо зарэгістравана 22 тысячы выпадкаў інфікавання COVID-19, з іх 396 загінулі.

Буркіна-Фасо стала шостай краінай Чорнай Афрыкі па часе фіксацыі прысутнасці інфіцыраваных COVID-19.

Храналогія
----------

9 сакавіка 2020 года міністр аховы здароўя Буркіна-Фасо паведаміў, што ў пастара Мамаду Карамбіры і яго жонкі, якія вярнуліся з паездкі ў Францыю ва Уагадугу, сталіцу дзяржавы, быў знойдзены SARS-CoV-2, што зрабіла іх першымі пацверджанымі інфіцыраванымі ў Буркіна-Фасо. Абодва пацыента былі ізаляваны. 14 сакавіка было паведамлена, што пара ў парадку і неўзабаве можа быць выпісаная дамоў.

13 сакавіка быў пацверджаны трэці выпадак. Хваробай заразіўся чалавек, які меў непасрэдны кантакт з папярэднімі двума хворымі.

Па стане на 14 сакавіка ў краіне пацверджана ўсяго 7 выпадкаў. 5 з новазахварэўшых мелі прамы кантакт з першымі двума захварэўшымі. Адзін з іх — грамадзянін Вялікабрытаніі, які працаваў на залатой капальні ў краіне. Ён адправіўся ў адпачынак у Ліверпуль і вярнуўся 10 сакавіка транзітам праз Ванкувер і Парыж. Пацыент, а таксама 14 чалавек, якія падтрымлівалі з ім кантакт, былі змешчаныя ў ізалятар ва Ундзе. 

Па стане на 14 сакавіка, вялося назіранне за дзесяткам падазроных выпадкаў.

15 сакавіка Міністэрства аховы здароўя пацвердзіла 8 новых выпадкаў заражэння, у выніку чаго агульная колькасць інфіцыраваных COVID-19 у краіне дасягнула 15.

17 сакавіка колькасць інфіцыраваных у краіне вырасла да 20.

18 сакавіка ў Буркіна-Фасо было пацверджана ўжо 27 выпадкаў заражэння COVID-19. У гэты ж дзень была зарэгістраваная першая смерць ад COVID-19 — памерла 62-гадовая пацыентка, якая пакутавала на дыябет і знаходзілася ў сардэчна-лёгачнай рэанімацыі. 

Па даных Міністэрства аховы здароўя Буркіна-Фасо на 19 сакавіка ў дзяржаве было 33 інфіцыраваных. 

20 сакавіка колькасць пацверджаных выпадкаў заражэння ўзрасла да 40. Міністр адукацыі заявіў, што ён атрымаў станоўчы вынік пры праходжанні тэсту на COVID-19.

21 сакавіка было пацверджана 64 выпадкі заражэння і 3 выпадкі смерці. 

22 сакавіка колькасць выпадкаў заражэння дасягнула 75, а колькасць смерцяў павялічылася да пяці. Пяць інфіцыраваных, уключна з першай захварэўшай парай, былі вылечаны. Было пацверджана, што чатыры міністры таксама захварэлі.

23 сакавіка міністэрства аховы здароўя Буркіна-Фасо пацвердзіла, што колькасць пацверджаных выпадкаў інфікавання ў краіне дасягнула 114. Акрамя гэтага, паправіліся 2 чалавекі, у выніку чаго колькасць ачунялых павялічылася да сямі. Пасольства ЗША пачало арганізоўваць рэпатрыяцыю амерыканскіх грамадзян, арганізаваўшы 25 сакавіка рэйс з Уагадугу па маршруце да Вашынгтонскага аэрапорта імя Далеса.

Дзеянні ўладаў
--------------

11 сакавіка з-за пандэміі ўрад прыняў рашэнне забараніць да канца красавіка дзяржаўныя і прыватныя дэманстрацыі і мітынгі з удзелам больш за 50 чалавек. У выніку гэтага быў адменены Нацыянальны тыдзень культуры.

З 16 па 31 сакавіка ў Буркіна-Фасо закрыліся ўсе дашкольныя, пачатковыя, сярэднія, прафесійныя, універсітэцкія і пасляродавыя навучальныя ўстановы. Адкрыццё навучальных устаноў запланавалі на 1 красавіка. 

Па даных Міністэрства аховы здароўя, Буркіна-Фасо, з’яўляючыся вельмі беднай краінай, вылучыла на план па рэагаванні на пандэмію, паводле ацэнак, больш за 9 млрд франкаў КФА ЦБЗАГ (13 млн еўра).

Заўвагі
-------

1. ↑  Dong E. Du H. Gardner L. An interactive web-based dashboard to track COVID-19 in real time (англ.) // The Lancet Infectious Diseases — Elsevier BV, 2020. — Vol. 20, Iss. 5. — P. 533—534. — ISSN 1473-3099; 1474-4457 — doi:10.1016/S1473-3099(20)30120-1 — PMID:32087114
2. ↑  Aaron Ross (09.03.2020). "Burkina Faso Confirms First Cases of Coronavirus". *U.S. News & World Report* [англійская]. `{{cite news}}`: Праверце значэнне даты ў: `|date=` (даведка)
3. 1 2 3 4 5  "Coronavirus (COVID-19) : 7 cas confirmés au Burkina". *Burkina24* [французская]. 14.03.2020. `{{cite news}}`: Праверце значэнне даты ў: `|date=` (даведка)
4. 1 2 3  "Coronavirus: un troisième cas confirmé au Burkina Faso". *VOA Afrique* [французская]. 14.03.2020. `{{cite news}}`: Праверце значэнне даты ў: `|date=` (даведка)
5. ↑  "Coronavirus au Burkina : Le compteur passe à 15 cas confirmés". *L'Actualité du Burkina Faso 24h/24* [французская]. 15.03.2020. `{{cite news}}`: Праверце значэнне даты ў: `|date=` (даведка)
6. ↑  "Africa Braces for Coronavirus, but Slowly". *The New Your Times* [англійская]. 18.03.2020. `{{cite news}}`: Праверце значэнне даты ў: `|date=` (даведка)
7. 1 2  "Burkina Faso reports Sub-Saharan Africa's first coronavirus death as WHO warns 'prepare for worst'". *France 24* [англійская]. 19.03.2020. `{{cite news}}`: Праверце значэнне даты ў: `|date=` (даведка)
8. ↑  COVID-19 Information Архівавана 19 сакавіка 2020. (англ.) (версия на 19.03.2020). U.S. Embassy in Burkina Faso.
9. ↑  "Burkina Faso minister tests positive for coronavirus". *Anadolu Agency* [англійская]. 20.03.2020. `{{cite news}}`: Праверце значэнне даты ў: `|date=` (даведка)

| ⛭Пандэмія COVID-19 |
| --- |
| Інфекцыя | COVID-19 • SARS-CoV-2 |
| Распаўсюджванне | Абхазія • Азербайджан • Аргенціна • Арменія • Аўстралія • Балівія • Беларусь • Бельгія • Бразілія • Буркіна-Фасо • Бурундзі • Ватыкан • Венесуэла • В’етнам • Вялікабрытанія • Гаяна • Германія • Грузія • Егіпет • Емен • ЗША • Іарданія • Індыя • Іран • Іспанія • Італія • Казахстан • Канада • Калумбія • Кітай • Кыргызстан • КНДР • Латвія • Ліхтэнштэйн • ЛНР • Маўрытанія • Манака • Мексіка • Нагорны Карабах • Нідэрланды • Новая Зеландыя • Папуа — Новая Гвінея • Паўночная Македонія • Парагвай • Партугалія • Польшча • Перу • Расія • Рэспубліка Карэя • Рэспубліка Косава • Сан-Марына • Сербія • Славакія • Славенія • Сурынам • Тога • Турцыя • Украіна • Уругвай • Фінляндыя • Французская Гвіяна • Французская Палінезія • Францыя • Харватыя • Чарнагорыя • Чылі • Чэхія • Швейцарыя • Эстонія |
| Звязаныя падзеі | Дэзінфармацыя • Тэставанне • Сацыяльна-эканамічныя наступствы • Абвал фондавага рынку • Пратэсты ў Новых Санжарах • Расійска-саудаўская цэнавая вайна |